**Ministru kabineta noteikumu projekta**

“**Noteikumi par valsts atbalstu Covid-19 izplatības negatīvās ietekmes**

**mazināšanai mājputnu nozarē**”

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Noteikumi par valsts atbalstu Covid-19 izplatības negatīvās ietekmes mazināšanai mājputnu nozarē” (turpmāk – projekts) sagatavots, lai sniegtu finansiālu atbalstu mājputnu audzētājiem un mājputnu produktu ražotājiem saistībā ar Covid-19 izplatības ietekmi uz tautsaimniecību.Kopējā atbalsta summa ir 9 350 000 *euro*.Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā no 2020. gada 12. marta līdz 10. jūnijam un no 2020. gada 9. novembra līdz 2021. gada 6. aprīlim bija izsludināta ārkārtējā situācija saistībā ar Covid-19 izplatību. Arī citās pasaules valstīs ir noteikti ierobežojoši pasākumi, tostarp tajās, kuras ir svarīgas Latvijas mājputnu produktu eksporta tirgus valstis. Tomēr arī pēc ārkārtējās situācijas beigām aizvien tiek saglabāti ierobežojumi, kas liedz uzņēmumiem vairākās nozarēs, piemēram, sabiedriskajā ēdināšanā un skolu ēdināšanā, atsākt pilnvērtīgu darbību, tāpēc mājputnu nozare aizvien saskaras ar ierobežotu tās ražoto produktu pieprasījumu.Atbalsta pasākumi lauksaimniecības un pārtikas nozares uzņēmumiem, tostarp mājputnu produktu ražotājiem, bija paredzēti Ministru kabineta 2020. gada 14. aprīļa noteikumos Nr. 219 “Kārtība kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – noteikumi MK 219). Noteikumi Nr. 219 paredzēja piešķirt atbalstu lauksaimniecības un pārtikas nozares uzņēmumiem, ja pārdošanai gatavu preču krājumi uzņēmuma darbības pamatnozarē laikposmā no 2020. gada marta līdz septembrim vienā no šādiem datumiem – 31. martā, 30. aprīlī, 31. maijā, 30. jūnijā, 31. jūlijā, 31. augustā vai 30. septembrī – ir palielinājušies par vairāk nekā 25 procentiem salīdzinājumā ar 2019. gada attiecīgo datumu vai neto apgrozījums uzņēmuma darbības pamatnozarē, tostarp pieteiktajā darbības nozarē, 2020. gada laikposmā no marta līdz septembrim vai kādā no minētā laikposma mēnešiem ir samazinājies par vairāk nekā 15 procentiem salīdzinājumā ar 2019. gada attiecīgo laikposmu vai mēnesi. Izpildīt šo kvalificēšanās kritēriju un saņemt atbalstu varēja tikai viens mājputnu nozares uzņēmums. Nozares uzņēmumi ir norādījuši, ka mājputnu nozares uzņēmumiem, kas nodarbojas ar mājputnu audzēšanu un mājputnu produktu ražošanu, neto apgrozījuma samazināšanās par 15% vai krājumu palielināšanās par 25% faktiski apdraudētu to turpmākas pastāvēšanas iespējas. Mājputnu nozarei, tāpat kā liellopu gaļas un piena nozarei, nav iespējas ātri un efektīvi samazināt ražošanas izmaksas, jo to galvenais ražošanas aktīvs ir dzīvi dzīvnieki – mājputni.Ievērojot minēto, tika sagatavots jauns MK noteikumu projekts, kas paredz atbalstu mājputnu nozarei Covid-19 izplatības dēļ radušos ekonomisko seku mazināšanai.Ņemot vērā kritiski zemos cenu līmeņus, pēc Latvijas olu un putnu gaļas ražotāju asociācijas (LOPGRA) aprēķiniem, 5% apgrozījuma kritums mājputnu nozarē ir ekvivalents 25–30% apgrozījuma kritumam citās nozarēs. Cikliska cenu pazemināšanās janvārī un vasaras mēnešos ir tipiska olu tirgum, taču tirgus neatgūšanās 2020.–2021. gadā ir saistāma ar Covid ietekmi Mājputnu nozarē ražošana tiek plānota ar 1,5 gadu prognozi un ražotājs nevar pielāgot produkcijas izlaidi saistībā ar īstermiņa cenu vai pieprasījuma svārstībām. Piemēram, patlaban vistas dēj olas, par kuru piegādi (diennakts cāļa vecumā) līgums bija noslēgts 2018.–2019. gadā, un pēc 2018. gadā slēgtā līguma cāļi tika piegādāti 2019. gada decembrī, 2020. gada pirmajā pusē (17. nedēļu vecumā) ievietoti novietnēs olu dēšanai un turpmākās 73 nedēļas tiek turēti olu ieguvei. Tātad ražotājs var plānot izlaides samazinājumu tikai 2021. gadā.Latvijas mājputnu nozari būtiski ir ietekmējusi eksporta iespēju samazināšanās uz tradicionālajiem eksporta tirgiem – Lietuvu, Zviedriju, Igauniju un Čehiju. Eksports 2020. gada deviņos mēnešos salīdzinājumā ar 2019. gada attiecīgo periodu ir samazinājies: mājputnu gaļai – par 35%, dzīviem mājputniem – par 44%, mājputnu olām – par 46%. (avots: Easy Comext) Tajā pašā laikā šo eksporta apjoma samazināšanos nav iespējams kompensēt ar pārdošanas apjoma kāpināšanu iekšējā tirgū, jo Covid-19 izplatības dēļ sabiedriskās ēdināšanas un viesmīlības nozarē ir samazinājies pieprasījums pēc mājputnu nozares produktiem. Turklāt ir pastiprinājusies konkurence, jo palielinājies apjoms no Lietuvas eksportējamiem produktiem par samazinātu cenu.Mājputnu nozarē Latvijas uzņēmumu vienlīdzīgas konkurences nosacījumus ietekmē arī kaimiņvalstīs piemērotie atbalsta pasākumi Covid-19 seku mazināšanai. Tā, piemēram, Lietuvā mājputnu nozares ražotājiem ir pieejamas divas atbalsta shēmas ar kopējo budžetu 32 milj. *euro*, un tas ievērojami palielina Lietuvas mājputnu produkcijas ražotāju konkurenci eksporta tirgos. Abu šo atbalsta shēmu ieviešana nozīmīgi palielina Lietuvas mājputnu produkcijas ražotāju konkurētspēju eksporta tirgos, tostarp Latvijā, šai produkcijai valstī konkurējot ar mūsu ražotāju analogiem produktiem.Pēc EUROSTAT datiem, svaigas sadalītas vistas importa apjoms no Lietuvas 2020. gada janvāra–oktobra periodā salīdzinājumā ar 2019. gada tādu pašu periodu ir pieaudzis par 9,5 % (atsevišķos šī perioda mēnešos importa apjoma pieaugums bija vairāk nekā 30%). Arī svaigas sadalītas gaļas importa cena no Lietuvas no augstākā punkta 2020. gada augustā (153 EUR/100 kg) samazinājās par 49 % 2020. gada oktobrī (78 EUR/100 kg), sasniedzot pat zemāku līmeni nekā no Polijas importētajai sadalītai vistas gaļai. Vienlaikus ar mājputnu produktu realizācijas grūtībām ir palielinājušās ražošanas izmaksas, jo ir pieaugusi putnu barības izejvielu cena: sojai – par 27%, kviešiem – par 42%, eļļai – par 53%. (avots: LOPGRA) Negatīvu iespaidu atstāj arī transporta loģistikas izmaksu pieaugums, kas saistīts ar Covid-19 noteiktajiem ierobežojumiem.Mājputnu uzņēmumu ieņēmumi ir būtiski samazinājušies, radot zaudējumus. Galvenokārt tas ir noticis pārdošanas ieņēmumu krituma dēļ, samazinoties gan pārdošanas cenai, gan pārdoto olu un mājputnu gaļas apjomam un nepastāvot iespējai samazināt būtisku daļu izmaksu.2021. gada janvārī–martā salīdzinājumā ar 2020. gada janvāri–martu ieņēmumi mājputnu gaļas nozarē ir samazinājušies par 8%.2021. gada janvārī–martā salīdzinājumā ar 2020. gada janvāri–martu ieņēmumi olu ražošanas nozarē ir samazinājušies par 9%. (ZM aprēķini izmantojot CSP un Agroresursu un ekonomikas institūta (AREI) datus)Vistu olu iepirkuma cena 2021. gada martā salīdzinājumā ar 2020. gada martu ir samazinājusies XL klases olām par 13%, S klasēs olām – par 11% un M klases olām – par 1%, bet L klases olām palielinājusies par 4%. (avots AREI)Vistas gaļas mazumtirdzniecības cenas 2021. gada martā salīdzinājumā ar 2020. gada martu ir samazinājušās: vistas filejai – par 7%, vistu stilbiem – par 11%, bet vistai (veselam cālim) – par 2%. (avots CSP)Būtiskāko iespaidu uz mājputnu nozari atstāja šo produktu eksporta samazināšanās 2020. gadā salīdzinājumā ar 2019. gadu: vistas gaļai – par 16%, olām par – 23%. (avots Easy Comext)Dzīvu dzīvnieku audzēšana ietver pilnu, neapturamu un nedalāmu procesu, kurā īstermiņā nav iespējams nozīmīgi samazināt pastāvīgās ražošanas izmaksas. Tā kā mājputnu gaļas nozarē būtiskāko izmaksu daļu (80% no kopējām izmaksām) veido tieši dzīvnieku audzēšanas, kaušanas un gaļas pārstrādes izdevumi, kurus nav iespējams operatīvi pielāgot vai samazināt, tas rada tūlītēju negatīvu efektu uz uzņēmuma peļņu un apdraud uzņēmuma dzīvotspēju.Olu ražotāji produkciju tradicionāli pārdod diversificētos tirgos ar ievērojami atšķirīgu ienesīguma līmeni. 40–70% olu tiek realizēti kā fasētas svaigas olas, bet atlikušie 30–60% tiek pārstrādāti vai realizēti pārstrādes nolūkiem. Šādu realizācijas stratēģiju primāri nosaka augstākas fasēto olu kvalitātes prasības (būtiska daļa no novietnēs savāktajām olām nav derīgas fasēšanai) un dējējvistu fizioloģiskās īpašības – produktīvā cikla sākumā un beigās kvalitatīvu fasējamo olu īpatsvars ir mazāks, bet pārstrādei novirzāmo – būtiski lielāks. Tirgus un konkurences nosacījumi realizācijas stratēģiju iespaido mazāk, taču, ņemot vērā īso realizācijas termiņu (praksē vairumtirgotāji pieprasa termiņu 3–5 dienas no izdēšanas datuma), ražotāji ir spiesti pārstrādāt vai realizēt pārstrādei arī olas, kas būtu piemērotas fasēšanai. Olu ražotāji bija spiesti pārdot olas pārstrādei par netipiski zemu cenu, jo saražotās olas nebija iespējams realizēt izdevīgākos tirgos. Tā kā augstas pievienotās vērtības olu pārstrādes produkti bija vairāk pieprasīti viesmīlības nozarē, pārdošanas apjoma kritums saistībā ar Covid-19 ierobežošanas pasākumiem svārstās diapazonā no 40 līdz 80 % un pašreizējā situācija liecina, ka tuvākajā laikā tas neatgriezīsies ierastajā līmenī. Tādējādi ražotājiem samazinājušies ieņēmumi salīdzinājumā ar ieņēmumiem, kādi būtu bijuši, ja ražotāji varētu izmantot pārdošanas diversifikācijas stratēģijas. Turklāt ir jāņem vērā, ka olu ražotāji iepriekšējos gados ir izdarījuši būtiskas investīcijas ražošanas attīstībai: kopš 2017. gada dējējvistu skaits ir palielinājies par 34% (avots: Lauksaimniecības datu centrs (LDC)), tāpēc šādu uzņēmumu zaudējumu apmēru var izmērīt, tikai salīdzinot neto apgrozījuma samazinājumu uz vienu pārdošanas vienību krīzes periodā ar trīs iepriekšējo gadu vidējiem radītājiem. Savukārt broileru ražošana šajā periodā nav būtiski mainījusies un ir saglabājusies aptuveni 2,4 milj. (avots: LDC) putnu apjomā. Zaudējumu kompensēšana pie 5% neto apgrozījuma krituma sliekšņa sasniegšanas ir īpaši būtiska mājputnu nozares uzņēmumiem, jo peļņas gūšanas iespējas ar saviem esošiem aktīviem un darbībām produkcijas ražošanā un pārdošanā ir bijušas ierobežotas jeb apgrūtinātas Covid-19 izplatības negatīvās ietekmes dēļ, bet ražošanas un pārdošanas apjoma saglabāšana Covid-19 krīzes laikā ir bijusi balstīta uz vidējās pārdošanas cenas samazinājumu.Atbalsts pie 5% neto apgrozījuma krituma sliekšņa sasniegšanas ir īpaši svarīgs, lai novērstu kaitējumu, kas nodarīts veselīgiem uzņēmumiem, un lai saglabātu šo uzņēmumu saimnieciskās darbības nepārtrauktību Covid-19 uzliesmojuma laikā un pēc tā. Atbalsts veicinās mājputnu nozares ilgtspējas un maksātspējas saglabāšanos, novērsīs likviditātes problēmas un nodrošinās darbavietu saglabāšanos. Neto apgrozījuma samazināšanās kā atbalsta saņemšanas kritērijs izmantots tāpēc, ka līdzīga pieeja jau ir izmantota līdzšinējos atbalstā pasākumos lauksaimniecības un pārtikas nozarē, kā arī citu nozaru atbalsta pasākumos, piemēram, Ekonomikas ministrijas izstrādātajos atbalsta pasākumos par apgrozāmo līdzekļu plūsmas nodrošināšanu (Ministru kabineta 2020. gada 10. novembra noteikumi Nr. 676),Mājputnu audzētājus, kuriem ir mazāk nekā 1000 mājputnu, Covid-19 izplatība ir ietekmējusi mazāk, jo to tradicionālie noieta kanāli nav cieši saistīti ar eksporta iespējām un *Horeca* sektoru. Tādējādi šie audzētāji varēja pielāgoties tirgus pārmaiņām un necieta būtiskus zaudējumus.Tādējādi var uzskatīt, ka mājputnu nozares zaudējumi ir tieši saistīti ar ārkārtējo situāciju, kas izsludināta saistībā ar Covid -19 izplatību, un tas ir nodarījis ievērojamu kaitējumu mājputnu ražošanas nozarei. Ņemot vērā Valsts kontroles ieteikumu, ka valsts atbalsts būtu izmaksājams tikai aktīviem lauksaimniekiem, t.i., tādiem, kas nav pārtraukuši darbību nozarē, projektā atbalsts tiek paredzēts tikai tādiem mājputnu audzētājiem, kuriem ir vairāk nekā 1000 mājputnu, un mājputnu skaita esamība tiks pārbaudīta gan 2020. gada, gan 2021. gada 1. janvārī. Projekta mērķis ir sniegt atbalsta instrumentus *Gallus domesticus* (mājas vista) mājputnu audzētājiem, kas nodarbojas ar mājputnu gaļas, olu un olu produktu ražošanu.Projekts paredz divas atbalsta shēmas:* negūto ieņēmumu atbalstu (ieņēmumu atbalsts);
* atbalstu nesegtajām pastāvīgajām izmaksām (izmaksu atbalsts).

Ieņēmumu atbalsts paredz atbalstu ieņēmumu stabilizēšanai mājputnu nozarei laikposmā no 2020. gada 1. marta līdz 2021. gada 31. maijam vai par laikposmu šajā periodā, kas nav mazāks par diviem kalendārajiem mēnešiem, ja: * mājputnu audzētājam, kas nodarbojas ar mājputnu kaušanu un mājputnu gaļas ražošanu, ieņēmumi mājputnu nozarē atbalsta periodā bija par vismaz pieciem procentiem zemāki salīdzinājumā ar vidējiem ieņēmumiem 2017.–2019. gada attiecīgajos periodos;
* mājputnu audzētajam, kas nodarbojas ar olu šķirošanu un iepakošanu un svaigu iepakotu olu pārdošanu vai olu pārstrādi un olu produktu pārdošanu, ieņēmumi mājputnu nozarē vidēji uz pārdošanas vienību atbalsta periodā bija par vismaz pieciem procentiem zemāki salīdzinājumā ar vidējiem ieņēmumiem uz pārdošanas vienību 2017.–2019. gada attiecīgajos periodos.

Atbalstu aprēķina kā *EBIT* samazinājumu atbalsta periodā salīdzinot ar vidējo *EBIT* vērtību 2017.–2019. gada attiecīgajos periodos.Piemēram, ja atbalsta periods ir viss atbalsta periods no 2020. gada marta līdz 2021. gada maijam, vidējo *EBIT* vērtību 2017.–2019. gadā aprēķina kā vidējo EBIT vērtību: 2017. gada martam + aprīlim + maijam + jūnijam + jūlijam + augustam + septembrim + oktobrim + novembrim + decembrim + februārim + martam + aprīlim + maijam, 2018. gada martam + aprīlim + maijam + jūnijam + jūlijam + augustam + septembrim + oktobrim + novembrim + decembrim + februārim + martam + aprīlim + maijam, un 2019. gada martam + aprīlim + maijam + jūnijam + jūlijam + augustam + septembrim + oktobrim + novembrim + decembrim + februārim + martam + aprīlim + maijam.Atbalsts tiek piešķirts tikai par tiem mēnešiem vai tikai par to periodu, kurā mājputnu nozares uzņēmumiem izpildās iepriekšminētie kritēriji par apgrozījuma samazinājumu. Olu pārstrādes uzņēmumiem tiek ņemts vērā viss pārstrādātais olu daudzums, nenošķirot savā saimniecībā iegūto vai iepirkto olu daudzumu.Lai pretendētu uz atbalstu, neto apgrozījuma samazinājumam ir jābūt vismaz divos mēnešos, kas var būt arī nesecīgi. Covid-19 izplatībai ir ilgstoša ietekme uz uzņēmumiem, kuri ir spiesti darboties tirgus apstākļos, ko nevar uzskatīt par normāliem. Tādēļ uzņēmumiem tiek atļauts pieteikties uz atbalstu arī situācijās, kad to neto apgrozījums ir samazinājies vismaz par pieciem procentiem arī atbalsta perioda divos nesecīgos mēnešos, attiecīgi neto apgrozījuma samazinājumu fiksējot katrā no atbilstošajiem mēnešiem.*EBIT* ir uzņēmuma darbības neto ienākums pamatdarbības nozarē pirms procentu un ienākumu nodokļa maksājumiem, par pamatdarbības nozaru uzskatot mājputnu audzēšanu, un mājputnu gaļas vai olu un to produktu ražošana var tikt aprēķināts katram uzņēmumam neatkarīgi no tā darbības veida. *EBIT* izmaiņas parāda ne tikai ieņēmumu izmaiņas, bet arī izdevumu izmaiņas un to kopējo mijiedarbības rezultātu, t.i., ja Covid-19 laikā mājputnu saimniecībām ražošanas jaudas palielināšanas dēļ ir pieaudzis apgrozījums, bet vidējā olu cena vai mājputnu gaļas cena ir zemāka nekā iepriekšējos periodos (2017.–2019. gadā) un arī izdevumi Covid-19 ietekmes dēļ ir lielāki, *EBIT* par atbilstošo periodu būs mazāks nekā atbilstošos iepriekšējos periodos un atspoguļos uzņēmumu faktiskos zaudējumus šajos periodos.Tā kā mājputnu nozarē praktiski nav iespējams īstermiņā samazināt izmaksas, reaģējot uz tirgus traucējumiem, *EBIT* samazinājums ir piemērots Covid-19 ierobežojumu ietekmes indikators.Atbalsta apmērs tiks noteikts, pamatojoties uz uzņēmuma iesniegto informāciju, ko ir apstiprinājis zvērināts revidents. Izmaksu atbalsts tiek piešķirts mājputnu audzētajam, kas nodarbojas ar mājputnu gaļas, olu vai gaļas produktu vai olu produktu ražošanu, ja tam periodā no 2020. gada 1. marta līdz 2021. gada 31. maijam vai kādā no šī perioda mēnešiem salīdzinājumā ar attiecīgo 2019. gada periodu vai mēnešiem apgrozījums bijis vidēji par vismaz 30 procentiem mazāks. Ja atbalsta pretendents nodarbojas ar lauksaimniecības produktu primāro ražošanu un lauksaimniecības produktu pārstrādi mājputnu nozarē, tad iesniegumu par atbalstu var iesniegt par to darbību, kurā ir izpildījies neto apgrozījuma samazināšanās kritērijs. Izmaksu atbalsta apmērs ir atkarīgs no uzņēmuma lieluma. Mikrouzņēmumiem un mazajiem uzņēmumiem tas ir 90%, savukārt pārējiem uzņēmumiem – 70% no nesegtajām pastāvīgajam izmaksām. Pastāvīgās nesegtās izmaksas tiek aprēķinātas kā starpība starp uzņēmuma neto apgrozījumu un mainīgajām izmaksām.Maksimālais atbalsta apmērs izmaksu atbalstā atbilstoši Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) 3.12. sadaļai ir 10 000 000 *euro* vienam atbalsta pretendentam. Pretendentiem, kas saņems atbalstu saskaņā ar šo projektu, iepriekšminēto maksimālo atbalsta apmēru atbalsta nav iespējams sasniegt, jo kopējais atbalsts visiem atbalsta pretendentiem šajā projektā ir paredzēts 2 000 000 *euro* apmērā. Pastāvīgās izmaksas ir izmaksas, kas rodas neatkarīgi no atbalsta pretendenta uzņēmuma saražotās produkcijas apjoma, savukārt mainīgās izmaksas ir izmaksas, kas rodas atbalsta pretendenta uzņēmumam atkarībā no saražotās produkcijas apjoma.Atbalsta apjoms tiks noteikts, pamatojoties uz uzņēmuma iesniegto informāciju, kuru ir apstiprinājis zvērināts revidents. Lai pārliecinātos par atbalsta pretendenta iesniegumā sniegtās informācijas pareizību, LAD izdarīs administratīvās pārbaudes, tostarp par iesniegtā atbalsta aprēķinu. Dalībvalstīm ir jānodrošina, lai atbalsta piešķiršanā tā pretendentam tiek ievērots maksimālais atbalsta apmērs, kas noteikts Pagaidu regulējumā. Tā kā Pagaidu regulējums ir viens no komercdarbības atbalsta regulējumiem, uz kuru pamatojoties ir izstrādāta virkne Covid-19 krīzes novēršanai paredzēto atbalsta programmu, un atsauces uz to ir ietvertas virknē atbalsta programmu (Ministru kabineta noteikumos, piemēram, MKN 149, MKN 454, MKN 150, MKN 676, MKN 457 u.c.), tad saskaņā tā nosacījumiem tiek nodrošināta atbalsta programmas saderība ar ES iekšējo tirgu.Tādējādi ir nepieciešams projektā izmantot pilno atsauci uz iepriekšminēto Komisijas paziņojumu, proti, Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863).Šāda atsauce veidojama kā izņēmums, ievērojot Eiropas Komisijas prasības, kā arī privātpersonu intereses Covid-19 laikā.Noteikumu projekta 13. punktā noteiktais nosacījums par to, ka paredzētā atbalsta attaisnotajos izdevumos iekļaujams pievienotās vērtības nodoklis, ja tas nav atgūstams no valsts budžeta, tiek piemērots tiem atbalsta pretendentiem, kas nav pievienotās vērtības nodokļa maksātāji atbilstoši normatīviem aktiem par pievienotās vērtības nodokli.Ievērojot Valsts kontroles ieteikumu, lai nodrošinātu atbalsta mērķtiecīgu piešķiršanu un nepieļautu situācijas, kad atbalsts tiek sniegts ražotājiem, kas faktiski ir pārtraukuši darbību, noteikumu projekta 14. punktā ir iekļauta norma, kas paredz, ka atbalsta saņēmējs atmaksā saņemto atbalstu, ja tas trīs mēnešu laikā ir pārtraucis darbību nozarē, par kuru tas ir saņēmis atbalstu. Atmaksāt atbalstu nav nepieciešams, ja atbalsta saņēmējs ir bijis spiests pārtraukt savu darbību nozarē no tā neatkarīgu apstākļu dēļ, piemēram, dzīvnieku slimību izplatības kontroles pasākumu, dabas katastrofu vai tām pielīdzināmu notikumu ietekmē. Atbalstu neatgūst arī gadījumos, ja tā summa nepārsniedz 100 *euro* un šo summu nav iespējams ieturēt no nākamajiem atbalsta maksājumiem atbalsta saņēmējam, tāpat kā tas ir citos LAD administrētos atbalsta pasākumos.Projektā ietverto regulējumu nepieciešams saskaņot ar Eiropas Komisiju attiecībā uz saderību ar ES iekšējo tirgu. Eiropas Komisija 2021. gada 27.maijā ir pieņēmusi valsts atbalsta lēmumu SA.62706 (2021/N) – Latvija COVID-19: “Kārtība, kādā piešķir, administrē un uzrauga valsts atbalstu putnkopības nozarei, lai mazinātu COVID -19 uzliesmojuma negatīvo ietekmi” (Latvia COVID-19: “Procedure for granting, administration and monitoring of State support to the poultry sector in order to mitigate the negative impact of the COVID -19 outbreak”), kas atzīst šādu valsts atbalstu saskanīgu ar iekšējo tirgu. |
|  t3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests, Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta potenciāli ietekmētās mērķgrupas:* mājputnu (*Gallus domesticus*) audzētāji un mājputnu gaļas ražotāji;
* mājputnu (*Gallus domesticus*) audzētāji un svaigu olu ražotāji;
* mājputnu (*Gallus domesticus*) audzētāji un svaigu olu un olu pārstrādes produktu ražotāji.
 |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz tautsaimniecību, jo uzņēmumi mājputnu nozarē varēs saņemt atbalstu Covid-19 izplatības radīto finanšu grūtību mazināšanai. Tiks uzlabota mājputni nozares uzņēmumu finansiālā situācija un dzīvotspēja un nodrošināta darbības turpināšana, kā arī saglabātas darbavietas.Projekts paredz administratīvā sloga veidošanos uzņēmumiem mājputnu nozarē un LAD, jo atbalsts tiks piešķirts, pamatojoties uz atbalsta iesniegumiem. Atbalsta saņemšanai vajadzīgo informāciju ir nepieciešams apstiprināt zvērinātam revidentam, tādēļ radīsies papildu atbilstības izmaksas par zvērināta revidenta apstiprinājumu. Administratīvās un atbilstības izmaksas pretendentam radīsies tikai vienu reizi, iesniedzot iesniegumu atbalsta saņemšanai. Tā kā atbalsts paredzēts ārkārtējās situācijas radīto seku mazināšanai kā vienreizējs maksājums pretendentiem, kas pretendēs uz atbalstu, administratīvo izmaksu palielinājums netiks kompensēts. |
| 3. | Administratīvo izmaksu monetārs novērtējums | Lauksaimniekiem radīto administratīvo izmaksu novērtējums:* iesniegumu skaits – 45;
* vienam iesniegumam patērējamais laiks stundās – vidēji 2;
* vienas stundas darbaspēka bruto izmaksas augkopībā un lopkopībā (CSP veidlapa DIS 010, par 2019. gadu) – 5,99 EUR;
* kopējās administratīvās izmaksas nozarei – 539 EUR.

Iestādēm radīto administratīvo izmaksu novērtējums:* iesniegumu skaits – 4;
* viena iesnieguma apstrādei un administrēšanai patērējamais laiks stundās – vidēji 5;
* vienas stundas darbaspēka bruto izmaksas valsts pārvaldē (CSP veidlapa DIS 010, par 2019. gadu) – 9,25 EUR;
* kopējās administratīvās izmaksas iestādēm – 2081 EUR.

Kopā projekta ietekmē veidosies administratīvās izmaksas 2620 EUR apmērā.  |
| 4. | Atbilstības izmaksu monetārs novērtējums | Informācijas sagatavošana aizņem trīs stundas, un to nepieciešams iesniegt vienu reizi. Vienas stundas darbaspēka bruto izmaksas augkopībā un lopkopībā (CSP veidlapa DIS 010, par 2019. gadu) – 5,99 EUR. Aptuvens to atbalsta pretendentu skaits, kuriem nepieciešams iesniegt operatīvas bilances atbalsta saņemšanai, ir 45.Atbilstības izmaksas ir 809 EUR.Papildu atbilstības izmaksas par zvērināta revidenta apstiprinājumu – zvērināta revidenta atzinuma izmaksas 1000 EUR.Atbilstības izmaksas ir 45 000 EUR. Kopējās atbilstības izmaksas ir 45 809 EUR.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 9 350 000 |  0 |  0 |  0 |  0 |  0 |
| 2.1. valsts pamatbudžets |  0 | 9 350 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  –9 350 000 |  0 |  0 |  0 |  0 |  0 |
| 3.1. valsts pamatbudžets |  0 | –9 350 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + - 9 350 000 | X | 0 | X | 0 | X |
| 5. Precizēta finansiālā ietekme | X | 0 | X | 0 | X | 0 | X |
| 5.1. valsts pamatbudžets | 0 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts atbalsts mājputnu nozarē saistībā ar Covid-19 izplatības negatīvo ietekmi plānots kā valsts atbalsts subsīdiju veidā 9 350 000 *euro* apmērā. Detalizēts atbalsta aprēķina atspoguļojums.Ieņēmumu atbalstam tiek paredzēti 7 600 000 EUR. Savukārt izdevumu atbalstam tiek paredzēti 1 750 000 EUR.Pēc Valsts ieņēmuma dienesta un nozares asociācijas sniegtajiem datiem, 23 uzņēmumiem laikposmā no 2020. gada marta līdz 2021. gada martam neto apgrozījums ir samazinājies par vairāk nekā pieciem procentiem. Divi atbalsta pretendenti nodarbojas ar lauksaimniecības produktu pārstrādi un var pretendēt uz atbalstu maksimālajā apmērā, t.i., 1,8 milj. EUR. 18 atbalsta pretendenti ir primārie lauksaimniecības produktu ražotāji un var pretendēt uz atbalstu maksimālajā apmērā, t.i., 225 tūkst. EUR. Aprēķinā nav ņemti vērā uzņēmumi, kas ir uzskatāmi par saistītiem uzņēmumiem.  Kopējais iespējamais atbalsta apmērs ir 7,6 milj. EUR.Pēc Valsts ieņēmuma dienesta sniegtajiem datiem, 21 uzņēmumam laikposmā no 2020. gada marta līdz 2021. gada martam neto apgrozījums ir samazinājies par vairāk nekā 30 procentiem. Kopējais aprēķinātais neto apgrozījuma samazinājums uzņēmumiem iepriekšminētajā perioda ir 17 milj. EUR apmērā. Ja nesegtās pastāvīgās izmaksas vidēji sastādīs 10% no neto apgrozījuma samazinājuma, tad nepieciešamais atbalsta apjoms ir 1,75 milj. EUR.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi ne vairāk kā 9 350 000 EUR apmērā tiek segti no valsts budžeta programmas 02.00.00 “Līdzekļi neparedzētiem gadījumiem” atbilstoši faktiskajai nepieciešamībai. f kurā lauksaimniecības nozarei ir paredzēts piešķirt 25 5000 000 EUR.Nepieciešamo finansējumu Zemkopības ministrija pieprasīs normatīvajos aktos noteiktajā kārtībā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 25. jūnija Regula (ES) Nr.  702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Regula Nr.  702/2014); Eiropas Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004);Komisijas 2008. gada 16. jūnija Regula (EK) Nr. 543/2008 par kārtību, kādā piemērojama Padomes Regula (EK) Nr. 1234/2007 attiecībā uz mājputnu gaļas tirdzniecības standartiem (turpmāk – Regula Nr. 543/2008);Eiropas Komisijas 2008. gada 23. jūnija Regula (EK) Nr. 589/2008, ar ko nosaka sīki izstrādātus noteikumus Padomes Regulas (EK) Nr. 1234/2007 īstenošanai attiecībā uz olu tirdzniecības standartiem (turpmāk – Regula Nr. 589/2008) |
| 2. | Citas starptautiskās saistības | Projekts šo jomu neskar. |
| 3. | Cita informācija | Lai valsts atbalstu kā saskanīgu ar iekšējo tirgu varētu saskaņot ar Eiropas Komisiju, tam ir jāatbilst Eiropas Komisijas 2020. gada 19. marta paziņojumam “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863). |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.  702/2014;Līgumā par Eiropas Savienības darbību (turpmāk – LESD); Regula Nr. 794/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 543/2008 1.panta 1.punkta “a” apakšpunkts | 2.1. apakšpunkts  | Ieviests pilnībā. | Netiek noteiktas stingrākas prasības.  |
| Regula Nr. 589/20081. panta” k” apakšpunkts | 2.2. apakšpunkts | Ieviests pilnībā. | Netiek noteiktas stingrākas prasības.  |
| Regula Nr.  702/20142.panta 5.punkts | 2.5. apakšpunkts | Ieviests pilnībā. | Netiek noteiktas stingrākas prasības.  |
| Regula Nr.  702/20142.panta 6.punkts | 2.6. apakšpunkts | Ieviests pilnībā. | Netiek noteiktas stingrākas prasības.  |
| Regula Nr.  702/20141. pielikuma 3. panta 3. punkts | 2.7. apakšpunkts | Ieviests pilnībā. | Netiek noteiktas stingrākas prasības.  |
| Regula Nr.  702/2014, 1. pielikums | 5.punkts | Ieviests pilnībā. | Netiek noteiktas stingrākas prasības. Projekts nosaka atbalsta pretendentu  |
| Regula Nr.  702/2014, 2. panta 26. punkts | 5.punkts | Ieviests pilnībā. | Netiek noteiktas stingrākas prasības.  |
| Regulas Nr. 702/2014 1.panta 6. punkta “c” apakšpunkts un 2.panta 14. punkts | 6.1. apakšpunkts, 6.2. apakšpunkts  | Ieviests pilnībā. | Netiek noteiktas stingrākas prasības.  |
| Regulas Nr. 702/2014 1. panta 5. punkts | 6.3. apakšpunkts | Ieviests pilnībā. | Netiek noteiktas stingrākas prasības. |
| Regula Nr. 794/2004, 10. pants un 11.pants  | 7.punkts | Ieviests pilnībā. | Netiek noteiktas stingrākas prasības.  |
| Regula Nr. 702/2014, 9. panta 2. punkta "c" apakšpunkts un 4. punkts | 8. punkts | Ieviests pilnībā. | Netiek noteiktas stingrākas prasības.  |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts sagatavots, ievērojot Eiropas Savienības normatīvajos aktos un LESD noteiktās prasības.Komisijas 2020. gada 19. marta paziņojums par Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Komisijas paziņojums). Projekts atbilst Komisijas paziņojuma 3.1. sadaļai un 3.12. sadaļai. |
| Cita informācija | Atbalstu mājputnu nozarei piešķirs saskaņā ar Komisijas regulu Nr. 702/2014, ievērojot Eiropas Komisijas 2021. gada 27.maija lēmumu SA.62706 (2021/N) – Latvija COVID-19: “Kārtība, kādā piešķir, administrē un uzrauga valsts atbalstu putnkopības nozarei, lai mazinātu COVID -19 uzliesmojuma negatīvo ietekmi” (Latvia COVID-19: “Procedure for granting, administration and monitoring of State support to the poultry sector in order to mitigate the negative impact of the COVID -19 outbreak”). Valsts atbalsts mājputnu nozarei ir saskaņots līdz 2021. gada 31.decembrim |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nosūtīts izskatīšanai Latvijas olu un putnu gaļas ražotāju asociācijai.  |
| 2. | Sabiedrības līdzdalība projekta izstrādē | Tika saņemti priekšlikumi no Latvijas olu un putnu gaļas ražotāju asociācijas. |
| 3. | Sabiedrības līdzdalības rezultāti | Zemkopības ministrijas rīkotajās videokonferencēs ar Latvijas olu un putnu gaļas ražotāju asociāciju tika panākta gala vienošanās par atbalsta nosacījumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, kā arī jaunu institūciju izveidi vai izmaiņas esošajās institūcijās, vai izmaiņas to cilvēkresursos.  |
| 3. | Cita informācija | Nav. |

Zemkopības ministrs K. Gerhards

Vasariņš, 67027425

Marats.Vasarins@zm.gov.lv